laion/Wikipedia-Exotic huggingface dataset:
אבידוס (מצרים)

אֶבּידוֹס (בערבית: أبيدوس; ביוונית: Αβυδος; בקופטית: Ebot) היא אחת הערים העתיקות ביותר במצרים העליונה, הנמצאת כ-11 קילומטרים מהנילוס. אבידוס הייתה בירתו של הנום השמיני במצרים. השם המצרי לנום ולבירתו היה אבדג'ו (3bdw, ראה כתב הירוגליפי משמאל), "גבעת הסמל", בה ראשו הקדוש של אוסיריס השתמר. היוונים קראו למקום אבידוס, כשמה של העיר היוונית הקרויה באותו השם. שמה הערבי המודרני של העיר הוא אל-ערבה אל מדפונה (בערבית: العربة المدفونة). בעיר העתיקה באבידוס שכנו מקדשים עתיקים רבים, ביניהם גם הנקרופוליס המלכותי, בו נקברו המלכים הקדמונים. קברים אלו הפכו לאתרי קבורה מפורסמים, ובזמנים מאוחרים יותר המקום הפך לאתר קבורה מבוקש, מה שגרם לגדילת חשיבותה של העיר, ולהפיכתה למרכז פולחן. כיום, אבידוס ידועה בעיקר בזכות מקדש הזיכרון לפרעה סתי הראשון, בה נמצאת הקדשה שנקראת רשימת המלכים מאבידוס, רשימה כרונולוגית המראה כרטושים של רבים ממלכי השושלת הפרעונית, מהראשון שבהם, נערמר/מנס, עד לרעמסס הראשון, אביו של סתי. המקדש הגדול האמיתי והעיר העתיקה קבורים ברובם תחת העיר החדשה, מצפון למקדשו של סתי. בחפירות ארכאולוגיות באבידוס נמצאה לראשונה משפחת כלים ייחודית מתקופת השושלת הראשונה שנתנה למשפחה את שמה והנקראים כלי אבידוס. על קירות מקדש אוסיריס נמצאו כתובות פיניקיות רבות (אנ'), חרוטות ומשוחות בצבע. חלקם היו תיירים מערי פיניקיה, כפי שמעיד מוצאם. טבליות שנהב קטנות ובהן סימנים צרובים המתוארכים לשנת 3320 לפני הספירה, שלוש מאות שנה לפני הופעת השושלת המצרית הראשונה, הנחשבים לשלב הקדום של התפתחות הכתב טרם התבססות הממלכות. הטבליות מבטאות בעיקר שמות של מקומות, אתרים ואנשים פרטיים. הרישום הזה אינו מחקה את השפה המדוברת ואינו מנסה לבטא משפטים בנויים אלא מתרכז בביטוי מילים בודדות בשיטת הרבוס. הירוגליף המסוק מאבידוס אבידוס, באתר אנציקלופדיה בריטניקה (באנגלית) אבידוס (מצרים : עיר קדומה), דף שער בספרייה הלאומית נחום סלושץ, אוצר הכתובות הפניקיות, דביר, 1942, עמ' 55 נחום סלושץ, אוצר הכתובות הפניקיות, דביר, 1942, עמ' 55–61 נסים אמזלג, במדבר יהודה, לפני 6,000 שנה, המציאה קבוצת חרשי נחושת את הכתב הראשון, באתר הארץ, 29 ביולי 2019
גליזה 208

גליזה 208 הוא כוכב הסדרה הראשית כתום (סיווג ספקטרלי של K7) בעל בהירות נראית מדרגה 8.6. הכוכב נמצא בקבוצת הכוכבים אוריון במרחק של 37.1 שנות אור (11.37 פארסק) מכדור הארץ. לכוכב מסה של 0.47 מסות שמש, טמפרטורה פניו היא 3,750 קלווין ובהירותו המוחלטת היא מדרגה 8.6 ששקולה לעוצמת הארה של כ-3% מעוצמת ההארה של השמש. חישובים משנת 2010 מעלים השערה שהכוכב עבר במרחק של כ-5 שנות אור (1.537 פארסק) מכדור הארץ לפני כ-500,000 שנה. הכוכב הוא כוכב משתנה מקבוצת RS בכלבי ציד. גליזה 208, בבסיס הנתונים SIMBAD לגרמי שמיים אסטרונומיים ערך זה הוא קצרמר בנושא מדעי החלל. אתם מוזמנים לתרום לוויקיפדיה ולהרחיב אותו.
HD 37017

HD 37017 הוא כוכב כפול הממוקם בקבוצת הכוכבים אוריון. שני הכוכבים אשר מרכיבים את הכוכב הכפול מקיפים את מרכז מסתם המשותפת בזמן של 18.6556 יממות. הכוכבים ממוקמים בצביר הכוכבים NGC 1981. HD 37017, בבסיס הנתונים SIMBAD לגרמי שמיים אסטרונומיים ערך זה הוא קצרמר בנושא מדעי החלל. אתם מוזמנים לתרום לוויקיפדיה ולהרחיב אותו.
יחסי הפיליפינים–קטר

היחסים הדיפלומטיים בין רפובליקת הפיליפינים למדינת קטר החלו באופן רשמי ב-5 במאי 1981. הפיליפינים ניהלו את יחסיהם עם קטר באמצעות השגרירות הקיימת באיחוד האמירויות הערביות. נוהל זה היה נהוג עד מאי 1992, כאשר נפתחה שגרירות הפיליפינים בדוחה אשר בקטר. קטר משמשת כיעד השלישי בגודלו לעובדים הפיליפיניים בחו"ל (OFW). ישנם כ-250,000 עובדים פיליפיניים בקטר, שהם כ-17 אחוזים מכלל אוכלוסיית קטר הזרה (שהיא כ-1.5 מיליון אנשים). העיסוקים של הפיליפיניים בקטר מגוונים מאוד וכוללים בנייה, תיירות, טכנולוגיית מידע, תקשורת, בתי מלון, בנקים, ואחיות סיעודיות. ישנם גם 44 ארגונים וחברות פיליפיניות בדוחה. מדיה וקבצים בנושא יחסי הפיליפינים–קטר בוויקישיתוף The Embassy "Philippines appears on Qatar’s radar"
גלקסיית אנדרומדה VIII

אנדרומדה VIII היא גלקסיה אשר התגלתה באוגוסט 2003. הגלקסיה הנה גלקסיית לווין של גלקסיית אנדרומדה (הגלקסיה הגדולה הקרובה היותר לגלקסיית שביל החלב) ולא זוהתה במשך זמן רב עקב העובדה שהיא מפוזרת למדי. הגלקסיה התגלתה לבסוף בעזרת מדידת הסחה לאדום של כוכבים מול גלקסיית אנדרומדה, מה שהראה שקיימות מהירויות שונות בין גלקסיית אנדרומדה VIII לגלקסיית אנדרומדה והן גלקסיות נפרדות. מדידות נוספות שפורסמו בשנת 2006 מראות תוצאות שונות ומערערות על קיומה של אנדרומדה VIII כגלקסיה נפרדת מגלקסיית אנדרומדה. גלקסיית אנדרומדה VIII, בבסיס הנתונים SIMBAD לגרמי שמיים אסטרונומיים H. R. Merrett et. al: A deep kinematic survey of planetary nebulae in the Andromed a Galaxy using the Planetary Nebula Spectrograph, p. 15-16 ערך זה הוא קצרמר בנושא מדעי החלל. אתם מוזמנים לתרום לוויקיפדיה ולהרחיב אותו.
גלעד עמית

גלעד עמית (נולד ב-30 במאי 1978) הוא קצין בצה"ל בדרגת אלוף-משנה, המשמש נספח זרוע היבשה בארצות הברית. קודם לכן שימש קצין אג"ם של פיקוד המרכז, מפקד חטיבת שומרון, נספח צה"ל במארינס ומפקד גדוד 50. עמית נולד ביסוד המעלה. התגייס לצה"ל בנובמבר 1996, ושובץ בפלס"ר חטיבה 500, במסגרתו השתתף בלחימה בדרום לבנון. לאחר קורס קציני חי"ר שב לפלוגה ומונה למפקד צוות. בהמשך מונה למפקד פלוגת החוד של גדוד חרוב, ופיקד עליה בין היתר בקרב שכם, במבצע חומת מגן. לאחר מכן מונה למפקד פלס"ר 401 בין השנים 2003–2005. בהמשך שימש כסגן מפקד גדוד בחטיבת הנח"ל, בין היתר במהלך מלחמת לבנון השנייה. לאחר מכן יצא ללימודים. בשנת 2010 הועלה לדרגת סא"ל ומונה למפקד גדוד "עוטף אילת", ופיקד עליו בין היתר במהלך מתקפת הטרור בדרום ישראל, את תפקידו סיים בשנת 2012. בהמשך שימש כמפקד גדוד 50 בין השנים 2012–2014. לאחר מכן שירת כנספח צה"ל במארינס בין השנים 2014–2016. ב-1 ביוני 2016 הועלה לדרגת אל"ם ומונה למפקד חטיבת שומרון, ושימש בתפקיד עד 25 ביולי 2018. באוגוסט 2018 מונה לקצין אג"ם של פיקוד המרכז, תפקיד אותו מילא עד 18 באוגוסט 2020. לאחר מכן היה חניך במכללה לביטחון לאומי במחזור מ"ח (2020–2021). בשנת 2021 מונה לנספח זרוע היבשה בארצות הברית. במלחמת חרבות ברזל תפקד בחלקה הראשון של המלחמה כמפקד חפ"ק המח"ט של חטיבת השריון 460 ונלחם עמה בצפון הרצועה. עמית מתגורר ביסוד המעלה, נשוי לטלי ואב לשלושה ילדים. אמיר בוחבוט‏, הצצה למוצב המסוכן ביותר של צה"ל, באתר וואלה, 5 בספטמבר 2013 ראובן זלץ, גורם צבאי מוסמך: "גדר תוקם גם באזור אילת", ערב ערב, מקומו העיר אילת, גיליון 2118, 26 באוקטובר 2011 שבתי בנדט‏, המחסור במודיעין, האלתור – והמעבר למתקפה: 14 ימים בשכם, באתר וואלה, 29 באפריל 2017 אמיר בוחבוט‏, הצצה למוצב המסוכן ביותר של צה"ל, באתר וואלה, 5 בספטמבר 2013 אורי גליקמן, סוכל פיגוע בבקעת הירדן, באתר nrg‏, 24 ביולי 2004 מתן חצרוני, ‏בצל המתיחות מול סוריה: תרגיל פתע בגבול רמת הגולן, באתר ‏מאקו‏, 9 בספטמבר 2013 במחנה, גיליון 5, 4 בפברואר 2016, עמוד 13 ערוץ 7, רשמית: גלעד עמית מפקד חטיבת שומרון, באתר ערוץ 7, 1 ביוני 2016
בוטולינום

האם התכוונתם ל... Clostridium botulinum – חיידק רעלן הבוטולינום – חלבון המיוצר על ידי החיידק, משמש כתרופה בוטוליזם – מחלה הנגרמת על ידי החיידק
סביח

סביח (בערבית: صبيحة) הוא מאכל עממי יהודי-עיראקי שקנה אחיזה רחבה בישראל. מרכיבי הסביח מהווים את ארוחת הבוקר המסורתית של יהודי עיראק בשבת. הסביח בישראל נבדל מארוחה זו בכך שכל המרכיבים מוכנסים לפיתה בניגוד לארוחה המסורתית, שבה היו המרכיבים מוגשים על מגש גדול. הסביח נמכר בבתי עסק רבים ברחבי ישראל. מקור השם בשמו של הראשון שמכרו בארץ, סביח (צבי) חלבי אשר הביא את הסביח לארץ. גרסה נוספת לשם היא שמקורו במילה סבאח (صباح), שפירושה בוקר בערבית, מפני שיהודי עיראק נהגו לאכול את המנה בבוקר.[דרוש מקור] לפי גרסה נוספת מקור השם הוא בראשי התיבות "סלט, ביצה, חציל", "סלט, ביצה, יותר חציל" או "סלט, ביצה, ירק, חציל". זהו ככל הנראה פירוש הומוריסטי שהמציאו הישראלים, בבחינת ראשי תיבות בדיעבד. המאכל נמכר לראשונה בישראל בשנת 1961 בדוכן קטן ברחוב עוזיאל ברמת גן, פינת שדרות ירושלים. בעלי העסק, סביח צבי חלבי ושותפו יעקב ששון, זכו להצלחה והעתיקו את הדוכן למבנה קבוע כ־500 מטר מהמקום המקורי, ברחוב נגבה. שם ממוקם דוכן הסביח הראשון בישראל עד היום. הדוכן היה למעשה מבנה קטן בגן בר־אילן, מול תחנת הקצה של קו 63. ב־2020 הונצח המקום בכיכר ששמה "כיכר הסביח". פיתה (או חלה) ובתוכה: חציל מטוגן (מקולף בדרך כלל) ביצה קשה (לפעמים חומה בדומה לחמין) חומוס (בחלק מהגרסאות) ערוק (בחלק מהגרסאות) טחינה סלט ירקות עמבה סחוג מלפפון חמוץ (בחלק מהגרסאות) פטרוזיליה טרייה וקצוצה בצל טרי קצוץ בתוספת סומאק ומיץ לימון תפוח אדמה מבושל (בחלק מהגרסאות) לימון כבוש (בחלק מהגרסאות) רונית ורד, האמיתי והמקורי: כיצד בא הסביח לעולם?, באתר הארץ, 13 בדצמבר 2017 מדיה וקבצים בנושא סביח בוויקישיתוף יעל גרטי, אין כמו, אין כמו עמבה: מדריך הסביח – מדן ועד אילת, באתר ynet, 12 בנובמבר 2006 שרי אנסקי, סביח אל־ח'יר: המתכונים לסביח בלתי מנוצח, באתר nrg‏, 14 באוגוסט 2010 רפי כהן, מי צריך מתכון לסביח? רפי כהן עם מתכון, באתר ynet, 27 באוקטובר 2015 הדוכן שמכר ביצה וחציל בפיתה עוד לפני שקראו לזה "סביח", בכאן דיגיטל, דוקותיים, 19 בינואר 2021 ליה אור, ‏השם הוא טאטן. סטפני טאטן, באתר ‏מאקו‏, 16 באוקטובר 2011 איתי להט‏, עודאי וקוסאי, באתר וואלה, 3 בינואר 2007 רעות סהר‏, רמת גן עושה כבוד לסביח, באתר וואלה, 25 ביולי 2020
תחנת הרכבת פריז צפון

תחנת הרכבת פריז-צפון (בצרפתית: Gare de Paris-Nord, מכונה לרוב Gare du Nord - גאר די נור) היא תחנת רכבת גדולה בצפון פריז, בצרפת. תחנת הרכבת משרתת את כל צפון צרפת ואת המדינות הגובלות בה מכיוון זה - בריטניה, בלגיה, גרמניה והולנד. זו התחנה העמוסה ביותר באירופה והשנייה בעולם במספר הנוסעים, עם כ-190 מיליון נוסעים בשנה. התחנה נבנתה באמצע המאה ה-19, בתקופת הפיתוח הראשוני של רשת המסילות והרכבות בצרפת. התחנה נחנכה בפעם הראשונה בשנת 1846, כתחנה קטנה ששירתה את הקו לגבול בלגיה דרך ליל. כיום מהווה התחנה צומת תחבורה בינלאומי, ומקשרת מספר גדול של אמצעי תחבורה, החל בקווי רכבת בינלאומיים ומהירים דוגמת TGV, היורוסטאר וה־Thalys, קווים ארציים, רכבות פרבריות - RER, המטרו של פריז, אוטובוסים ומכוניות וכלה בשירות עירוני של אופניים להשכרה. מאז 1975 רשומה התחנה כמבנה היסטורי. מבנה התחנה הראשון נבנה על ידי חברת "Chemin de du Nord" ונחנך ב -14 ביוני 1846 באותה השנה שבה הושק הקו החדש בין פריז לליל. תוך זמן קצר התחנה לא יכלה להכיל את כל הנוסעים ונאלצו להורסה חלקית על מנת להגדילה, חזית התחנה המקורית הוסרה והועברה לתחנת ליל. ג'יימס מאייר דה רוטשילד, יו"ר חברת הרכבת "צ'מין דה-פר-דוארד", בחר באדריכל הצרפתי ז'אק איגנאס לעצב את התחנה הנוכחית. הבנייה נמשכה ממאי 1861 עד דצמבר 1865, אבל התחנה החדשה נפתחה לשירות, בעודה בבנייה בשנת 1864. החזית עוצבה כדוגמת קשת ניצחון ולבנייתה השתמשו בלוחות אבן רבים. לבניין יש את הצורה הרגילה של תחנת טרמינל כמו האות U. קרן התמיכה העיקרית נעשית מתוך ברזל יצוק. עמודי התמיכה בתחנה נעשו במפעל הברזל של אלסטון וגורלי בגלאזגו שבממלכה המאוחדת, המדינה היחידה שבה היה בית יציקה גדול מספיק למשימה. פרק זה לוקה בחסר. אנא תרמו לוויקיפדיה והשלימו אותו. מדיה וקבצים בנושא תחנת הרכבת פריז צפון בוויקישיתוף אתר האינטרנט הרשמי של תחנת הרכבת פריז צפון
יורגן קרוי

יורגן קרוי (בגרמנית: Jürgen Croy, נולד ב-19 באוקטובר 1946) הוא כדורגלן עבר גרמני ששיחק בעמדת השוער, נחשב לאחד מגדולי השוערים בגרמניה המזרחית, ואף הוכתר שלוש פעמים ככדורגלן השנה בגרמניה המזרחית. קרוי שיחק לאורך כל הקריירה בצוויקאו ששיחקה אז בליגת העל המזרח גרמנית, ובהמשך אימן את המועדון. קרוי ערך 86 הופעות במדי נבחרת גרמניה המזרחית, והשתתף עמה באולימפיאדת מינכן, בה זכה במדליית ארד, מונדיאל 1974 ואולימפיאדת מונטריאול, בה זכה במדליית זהב. קרוי, יליד צוויקאו שבגרמניה, העביר את כל הקריירה במועדון צוויקאו מליגת העל המזרח גרמנית, שם שיחק 18 שנים ברציפות, מתוכן 16 שנים בקבוצה הבוגרת, ולאחריהן אף אימן את המועדון במשך ארבע עונות. קרוי הצטיין בשער הקבוצה ונבחר שלוש פעמים ככדורגלן השנה בגרמניה המזרחית, בשנים 1972, 1976 ו-1978. בשנת 1967 זכה קרוי בגביע המזרח גרמני, לאחר ניצחון 3-0 בגמר על הנזה רוסטוק. בשנת 1975 זכה קרוי שוב בגביע המזרח גרמני עם צוויקאו, לאחר ניצחון על דינמו דרזדן בבעיטות הכרעה, כאשר קרוי הבקיע את הפנדל המנצח לצוויקאו. איתרע מזלו של קרוי, על אף היותו השוער הבכיר ביותר בגרמניה המזרחית באותה תקופה, שנודע ביכולתו לעצור כדורים מפתיעים ובתגובותיו המהירות על קו השער, הוא היה מהשחקנים הבינלאומיים היחידים שלא הגיעו מהמועדונים הגדולים דאז של מזרח גרמניה, פ.צ. מגדבורג, דינמו דרזדן או קרל צייס יינה, ולכן, לא זכה להשתתף מעולם במפעלים אירופיים. זאת על אף שהושווה רבות לשוערים הטובים ביותר של אותה תקופה, ספ מאייר ודינו זוף. בשנת 1981 פרש קרוי ממשחק פעיל, לאחר שצבר 372 הופעות ליגה במדי צוויקאו. קרוי ערך את הופעת הבכורה במדי נבחרת גרמניה המזרחית בשנת 1967, בניצחון 1-0 על נבחרת שוודיה. בשנת 1972 השתתף קרוי באולימפיאדת מינכן, בה זכה במדליית ארד, אותה חלקה גרמניה המזרחית עם נבחרת ברית המועצות, לאחר שהמשחק ביניהן על מדליית הארד הסתיים בתיקו 2-2. בשנת 1974 השתתף קרוי עם גרמניה המזרחית במונדיאל 1974, ושמר על שער נקי בניצחון 1-0 על נבחרת גרמניה המערבית, באחד המשחקים הטעונים ביותר מבחינה פוליטית בתולדות המונדיאל, אך גרמניה המזרחית הודחה בשלב הבתים השני, ואילו גרמניה המערבית המשיכה לזכייה בתואר. בשנת 1976 השתתף קרוי עם נבחרת גרמניה המזרחית באולימפיאדת מונטריאול, וזכה עם הנבחרת במדליית זהב, לאחר ניצחון 3-1 בגמר על נבחרת פולין. בשנת 1981 ערך קרוי את הופעתו ה-86 והאחרונה במדים הלאומיים, במשחק בו ניצחה גרמניה המזרחית את נבחרת קובה בתוצאה 5-0. עם צוויקאו: הגביע המזרח גרמני: 1966/67, 1974/75 עם נבחרת גרמניה המזרחית האולימפית: אולימפיאדת מינכן (1972): מדליית ארד אולימפיאדת מונטריאול (1976): מדליית זהב תארים אישיים: כדורגלן השנה בגרמניה המזרחית (3): 1972, 1976, 1978 מדיה וקבצים בנושא יורגן קרוי בוויקישיתוף יורגן קרוי, באתר Transfermarkt יורגן קרוי, באתר Fussballdaten.de (בגרמנית) יורגן קרוי, באתר WorldFootball.net יורגן קרוי, באתר National Football Teams יורגן קרוי, באתר FootballDatabase.eu פרופיל המאמן, באתר Transfermarkt
תאומים כלואים

תאומים כלואים (locked twins) הוא השם של סיבוך נדיר המתרחש בלידת תאומים. כאשר התאום הראשון נמצא במצג עכוז והתאום השני במצג ראש עלולה להתרחש "כליאה". כליאת העוברים הוא מצב מסוכן לשני העוברים שעלולים למות או לחלופין להיפגע באופן קשה. מחשש למצב כליאה זה, נהוג היום לילד על ידי ניתוח קיסרי כמעט כל הריון תאומים שלא במצג - ראש. מצב "תאומים כלואים" מתרחש בתדירות של 1 ל-90,000 לידות או 1 מתוך 1000 הריונות תאומים. האבחנה במקרים אלו מגיעה בדרך כלל באיחור ולמעשה מתרחשת כאשר האישה נמצאת כבר בתהליך הלידה. במצב זה ישנו קושי ליילד את העובר הראשון. גורמים המעלים את הסיכון להיווצרות תאומים כלואים הם: תינוקות קטנים, אגן רחב, אישה שזוהי לידתה הראשונה, מיעוט מי שפיר, שלפוחית היפרטונית, קרע מוקדם מדי של שק מי השפיר, תאומים מונו-כוריוטיים, מונו-אמניוטים. כאשר העוברים קטנים הכליאה מתרחשת לרוב לאחר הירידה לאגן בעוד בעוברים גדולים יותר יש נטייה להיכלא עוד לפני הירידה לאגן ובעצם לעצור את תהליך הלידה. כאשר עובר אחד נמצא במצג עכוז ומתחילה לידה העובר יכול להכלא ללא יכולת לצאת ולכלוא גם את העובר השני. במקרה זה סיכויי ההישרדות של העוברים הוא נמוך, במיוחד של העובר הראשון. תמותה ותחלואה של תינוקות ניתנות למניעה על ידי זיהוי מוקדם של המצב דרך מעקב צמוד על הריונות תאומים וביצוע תדיר של אולטרסאונד. כאשר מאובחן מצב בו עובר אחד במצג עכוז יש לקבוע ניתוח קיסרי אלקטיבי בזמן ובמועד הנכונים. במצב בו הלידה החלה אפשר לנסות ולחלץ את העובר על ידי תמרון על שם ZAVANELLI. בתמרון זה דוחפים את העובר כלפי מעלה בחזרה לאגן ומבצעים ניתוח קיסרי להוצאת העוברים והוא נעשה תחת הרדמה. Borah, T., and A. Das., Locked twins: A rarity, Annals of medical and health sciences research 2.2 (2012): 204-205 Sharma, Sudhaa, Amandeep Anand, and Reema Khajuria., "Interlocked Twins: A Case Report." (2014)., JK Science Journal of Medical Education and Research. 2014 Oct-Dec; 16(4): 188-189 Salmon, Y. M., Locked twins–report of 2 cases, Singapore Med J 9 (1968): 89-91 ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "תאומים כלואים". הבהרה: המידע בוויקיפדיה נועד להעשרה בלבד ואינו מהווה ייעוץ רפואי.
חוסה אלבי

חוסה אלבי פיטה (בספרדית: José Albi Fita, בוולנסית: Josep Albi Fita, ז'וזפ אלבי פיטה;‏ 1922 – 7 ביוני 2010) היה משורר ספרדי, מבקר ספרות, ומתרגם. הוא היה נשיא הכבוד של אגודת הסופרים ומבקרי הספרות הוולנסיאנית (CLAVE). אלבי היה "אחרון המשוררים של תקופת שוך מלחמת האזרחים הספרדית". חוסה אלבי פיטה נולד בוולנסיה בשנת 1922, אבל גדל בסואקה. הוא למד משפטים באוניברסיטת ולנסיה (שם פגש את ז'ואן פוסטר אי אורטלס) וגם באוניברסיטת דאוסטו. אלבי קיבל תואר בפילוסופיה, מאוניברסיטת סרגוסה ודוקטורט מאוניברסיטת מדריד. במהלך חייו, אליבי שמר על קשר עם מיגל ארננדס, דאמאסו אלונסו וגבריאל סלאיה. בשנת 1950, בהשראת קריאה של Marinero en tierra על ידי רפאל אלברטי, אלבי החל לראשונה לכתוב שירה. הוא החל לפרסם את Cuadernos literarios, יומן הביקורת הספרותית שלו שהופיע ב-"Verbo y Cuadernos literarios", עלון ביקורת אשר ייסד בשנת 1954. אלבי החל לכתוב תחת שם בדוי, "דיאס קלאבס" (מילולית: "עשרה מפתחות") תוך שימוש במונחים סוריאליסטים מופנמים. הוא גם מוכר בגלל שיתוף הפעולה שלו עם ז'ואן פוסטר אי אורטלס ביצירת אנתולוגיות של היצירות של אנחל קרספו, פול אלואר, ויוצרים ספרדים סוריאליסטים נוספים. כמשורר היה פופולרי הן בקרב המבקרים והן בקרב הציבור הרחב, וקיבל מספר פרסים. ב-1957, הוא קיבל את "פרס ולנסיה לספרות", על Vida de un hombre. ב-1958, הוא זכה ב"פרס גבריאל מירו" על El silencio de Dios. ב-1977, אלבי קיבל "פרס ולנסיה לספרות" בשנית על Odisea 77. בשנת 1978 הוענק לו "פרס מיגל אנחל דה ארגומוסה" על Elegía atlántica. בשנת 2002, אלבי קיבל "פרס ולנסיה לספרות" בפעם השלישית. יתר על כן, הוא שימש נשיא הכבוד של אגודת הסופרים ומבקרי הספרות הוולנסיאנית (CLAVE). בשנותיו האחרונות חילק את זמנו בין אוליבה, עיר הולדתה של אמו, לבין עיר החוף והנופש שאביה (Xàbia). אלבי מת בביתו שבשאביה ב-7 ביוני 2010. להלן רשימה של העבודות השונות של אלבי לפי סדר הופעתם: Vida de un hombre El silencio de Dios Odisea 77 Elegía atlántica Poemas del amor de siempre Septiembre en Paris Bajo palabra de amor Elegías apasionadas Piedra viva "Fallece a los 88 años el poeta valenciano José Albi". El Mundo (בספרדית). elmundo.es. 8 ביוני 2010. נבדק ב-10 ביוני 2010. {{cite web}}: (עזרה) "Fallece a los 88 años el poeta valenciano José Albi". El Mundo. גוגל תרגום. 8 ביוני 2010. נבדק ב-10 ביוני 2010. {{cite web}}: (עזרה) "Muere el poeta y crítico valenciano José Albi". El País (בספרדית). elpais.com. 6 ביוני 2010. נבדק ב-10 ביוני 2010. {{cite web}}: (עזרה) "Muere el poeta y crítico valenciano José Albi". El País. גוגל תרגום. 6 ביוני 2010. נבדק ב-10 ביוני 2010. {{cite web}}: (עזרה) "Fallece José Albi, presidente de honor de Asociación Valenciana Escritores". ABC.es (בספרדית). abc.es. 8 ביוני 2010. נבדק ב-10 ביוני 2010. {{cite web}}: (עזרה) "Fallece José Albi, presidente de honor de Asociación Valenciana Escritores". ABC.es. גוגל תרגום. 8 ביוני 2010. נבדק ב-10 ביוני 2010. {{cite web}}: (עזרה) Labastida, Mikel (9 ביוני 2010). "Elegías apasionadas por José Albi". Las Provincias (בספרדית). lasprovincias.es. נבדק ב-10 ביוני 2010. {{cite web}}: (עזרה) Labastida, Mikel (9 ביוני 2010). "Elegías apasionadas por José Albi". Las Provincias. גוגל תרגום. נבדק ב-10 ביוני 2010. {{cite web}}: (עזרה)
שער אשתר

שער אִשְׁתַר (בארמית: ܕܵܪܘܲܐܙܲܐ ܕܥܵܐܫܬܲܪ – דָרְוַאזַא דְעָאשְתַר) שימש כשער השמיני לעיר בבל, שער הכניסה הכחול המפורסם שלה. השער נקרא על שם האלה אשתר. השער נבנה, לפי ההערכות, בין השנים 605 לפנה"ס ל-575 לפנה"ס לפקודת המלך נבוכדנצר השני בצידה הצפוני של העיר. הכניסה לעיר בבל העתיקה הייתה דרך פרוזדור ארוך מוקף חומות מאסיביות משני צידיו כאשר בסופו השער. הרחוב הראשי בעיר הוביל משער אישתר שנמצא בצפון למקדש אסגילה, המקדש לאל מרדוך. השער המקורי נחשב אחד שבעת פלאי תבל עד שמקומו נתפס על ידי המגדלור באלכסנדריה. בתחילת המאה ה-20 גילה הארכאולוג הגרמני רוברט קולְדֶוֶוי (Robert Koldewey) בבבל שרידים מרשימים מהשער. הוא הועבר לברלין, ונבנה מחדש במוזיאון פרגמון שהוקם בשנת 1910, בסמוך למזבח פרגמון. משער אשתר במוזיאון נמשך רחוב התהלוכות של בבל שנבנה בשנות מלכותו של נבוכדנצר השני (604–562 לפנה"ס). רק 250 מטר נחפרו של ידי משלחת גרמנית בשנים 1899–1917. לפי הממצאים שוחזר קטע באורך 30 מטר וברוחב של 8 מטר (הרוחב המקורי היה 20–24 מטר). ברחוב עברו תהלוכות בחגים השונים, משער אשתר למקדש של האל מרדוך. הרחוב היה מקושט בשני צדדיו בלבנים עם זיגוג צבעוני ועם תבליטים של אריות, החיה המקודשת של האלה אשתר. במוזיאון יש דגם של רחוב התהלוכות. רחוב התהלוכות של בבל תבליטי אריות ברחוב התהלוכות תבליטי אריות ברחוב התהלוכות הגנים התלויים בבבל מדיה וקבצים בנושא שער אשתר בוויקישיתוף מדיה וקבצים בנושא רחוב התהלוכות של בבל בוויקישיתוף שער אשתר, באתר אנציקלופדיה בריטניקה (באנגלית) שער אשתר, באתר אנציקלופדיית ההיסטוריה העולמית (באנגלית) Anita Di Chiara, Lisa Tauxe, Helen Gries, Barbara Helwing, Matthew D. Howland, E. Ben-Yosef, An archaeomagnetic study of the Ishtar Gate, Babylon, Plos One, ‏17 בינואר 2024 (באנגלית) FELIP MASÓ, Inside the 30-Year Quest for Babylon’s Ishtar Gate, נשיונל ג'יאוגרפיק, ‏5 בינואר 2018 (באנגלית) ערך זה הוא קצרמר בנושא אדריכלות. אתם מוזמנים לתרום לוויקיפדיה ולהרחיב אותו.
ראשונים (פירושונים)

האם התכוונתם ל... ראשונים – כינוי בתולדות עם ישראל לרבנים שפעלו בין המאה ה-11 והמאה ה-15 לערך מחלף ראשונים – מחלף בישראל, מפגשם של כביש 412 וכביש 431 מים ראשונים – מצווה בהלכה היהודית מודל ראשונים – תאוריה בפיזיקת חלקיקים תחנת הרכבת ראשון לציון – הראשונים – תחנת נוסעים של רכבת ישראל המשרתת את מזרח ראשון לציון ואת נס ציונה ראשון ראשוני (פירושונים) בית ראשונים
דניאל זילברשטיין (עיתונאי)

דניאל זילברשטיין (נולד ב-14 ביולי 1983 בתל אביב) הוא עיתונאי ספורט ואקטואליה ישראלי. בצעירותו שיחק זילברשטיין כדורסל בקבוצת הנערים של רמת השרון. בגיל 16 החל לעבוד בשבועון הכדורגל "ראשון". בגיל 18 התגייס לגלי צה"ל ושימש בתחנה במשך כ-10 שנים בתפקידים שונים, ביניהם כתב חדשות החוץ, עורך חדשות החוץ, עורך החדשות הראשי ומגיש תוכנית האקטואליה לסיכום היום "24 היום שהיה". ב-2008 החל לעבוד כמגיש ושדרן בערוץ הספורט, ושידר מאולימפיאדת בייג'ינג שנערכה בשנה זו. בהמשך שידר משחקי כדורסל ומשחקי טניס. בשנת 2010 סיקר את המונדיאל בדרום אפריקה עבור גלי צה"ל. בשנים 2014-2016 סיקר עבור ערוץ הספורט שני משחקי אולסטאר ואת גמר ה-NBA ב-2015. בשנת 2015 שימש כאחד ממגישי תוכנית הרדיו "המילה האחרונה" בגלי צה"ל, יחד עם יוסי שריד ומנחם הורוביץ. בשנת 2023 החל לשדר פודקאסט מבית All•in בשם "משבר גיל ה40 שלי" היה שליח ערוץ הספורט ב-אולימפיאדת ריו 2016. מגיש את תוכנית הספורט "מגרש פתוח" בערוץ הספורט. מרצה באוניברסיטת ת"א ובבית הספר לתקשורת במכללה האקדמית ספיר. זילברשטיין הוא בנו של עורך הדין יעקב "פיפו" זילברשטיין. מתגורר בתל אביב עם אשתו נועה רודיק, ולהם שני בנים. בין 2007 ו-2008 היה בן זוגה של תמר שחק, גל"צניקית שנרצחה בעת טיול בעיר ארקיפה שבפרו. מדיה וקבצים בנושא דניאל זילברשטיין בוויקישיתוף דניאל זילברשטיין, ברשת החברתית אקס (טוויטר) דניאל זילברשטיין, במיזם "אישים" לתיעוד היצירה הישראלית דניאל זילברשטיין באתר "ערוץ הספורט" אלעד זאבי, דניאל זילברשטיין הגיע למשבר גיל 40. אז הוא הקליט פודקאסט עם אישתו, באתר הארץ, ‏31 במאי 2023 תחיה ברק, לדניאל זילברשטיין ואשתו יש מודל מיוחד לזוגיות: "זה משרת את שנינו. אותו כבוגד בפוטנציה ואותי כפרפרית", באתר ynet, 27 ביוני 2023 נטע סלע ורועי מנדל, פרו: נמצאה גופת צעירה ישראלית; חשד לפלילים, באתר ynet, 4 במאי 2008
בצפר

האם התכוונתם ל... בצפר – קיצור סלנג למילה בית ספר בצפר (להקה) – להקת מטאל ישראלית הבצפר – בית ספר ישראלי לפרסום ושיווק בצפר (סדרת טלוויזיה, 2005) – תוכנית טלוויזיה המשודרת בערוץ ניקלודיאון בצפר (סדרת טלוויזיה, 2019) – תוכנית טלוויזיה המשודרת בערוץ TeenNick
LHS 3003

LHS 3003, נקרא גם GJ 3877, הוא ננס אדום הממוקם בקבוצת הכוכבים נחש מים במרחק של 20.9 שנות אור (6.4 פארסק) ממערכת השמש. לכוכב בהירות נראית מדרגה 17.141 והוא בעל סיווג ספקטרלי של M7V. LHS 3003, בבסיס הנתונים SIMBAD לגרמי שמיים אסטרונומיים ניתוח תכונות הכוכב על בסיס מדידות, מריה תרזה רואיס ונוספים VizieR: LHS 3003, LHS Catalogue, 2nd Edition (Luyten 1979) ערך זה הוא קצרמר בנושא מדעי החלל. אתם מוזמנים לתרום לוויקיפדיה ולהרחיב אותו.
גליזה 784

גליזה 784 (נקרא גם LHS 3531) הוא ננס אדום בעל סיווג ספקטרלי של M0V הממוקם בקבוצת הכוכבים טלסקופ במרחק של 20.2 שנות אור (6.20 פארסק) מכדור הארץ. לכוכב בהירות נראית מדרגה 7.966. גליזה 784, בבסיס הנתונים SIMBAD לגרמי שמיים אסטרונומיים VizieR: LHS 3531, LHS Catalogue, 2nd Edition (Luyten 1979) ערך זה הוא קצרמר בנושא מדעי החלל. אתם מוזמנים לתרום לוויקיפדיה ולהרחיב אותו. ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "גליזה 784".